স্থানীয় সূত্রে জানা গেছে, গত এক সপ্তাহ ধরে শীতের প্রভাব বৃদ্ধি পাওয়ায় সিরাজগঞ্জ জেলা ও উপজেলাসহ বিভিন্ন হাট বাজারে পুরাতন কাপড়সহ কম্বল, লেপ-তোষক তৈরি ও বিক্রি বেড়েছে। মৌসুমী ব্যবসায়ীরাও নিজেদের মতো করে শহরের রাস্তার পাশের ফুটপাতে জায়গা দখল করে শীতবস্ত্র বিক্রি করছেন। শীতকে বরণ করে নেয়ার জন্য এখন তৈরি সবাই। এ সমস্ত ব্যবসায়ীরা ঢাকা ও চট্টগ্রাম থেকে বিদেশি পুরান কাপড়ের গাইট এনে শীতের মৌসুমে বিক্রি করেন।